Riżoluzzjoni leġiżlattiva tal-Parlament Ewropew dwar il-midja u l-iżvilupp (2006/2080(INI))



Official Journal 306 E , 15/12/2006 P. 0096 - 0100



P6_TA(2006)0360 Il-midja u l-iżvilupp Riżoluzzjoni leġiżlattiva tal-Parlament Ewropew dwar il-midja u l-iżvilupp (2006/2080(INI)) Il-Parlament Ewropew, - wara li kkunsidra l-Objettivi ta' l-Iżvilupp tal-Millennju (MDGs) adottati fit- 8 ta' Settembru 2000 fis- Samit tal-Millennju tan-NU f'New York, - wara li kkunsidra l-Konvenzjoni dwar l-Eliminazzjoni ta' Kull Forma ta' Diskriminazzjoni kontra n-Nisa (CEDAW), adottati fit- 18 ta' Diċembru 1979 mill-Assemblea Ġenerali tan-NU, - wara li kkunsidra d-Dikjarazzjoni ta' Johannesburg dwar l-Iżvilupp Sostenibbli, adottata fl- 4 ta' Settembru 2002 mis-Samit Dinji dwar l-Iżvilupp Sostenibbli, - wara li kkunsidra r-riżoluzzjoni dwar ir-riżultati tas-sessjoni speċjali ta' l-Assemblea Ġenerali tan-Nazzjonijiet Uniti mill- 5 sad- 9 ta' Ġunju 2000 dwar "Nisa 2000: L-Ugwaljanza, l-Iżvilupp u l-Paċi fis-Seklu Wieħed u Għoxrin", adottata mill-Assemblea Parlamentari Konġunta ta' l-ACP-UE tat- 12 ta' Ottubru 2000 f'Brussell [1], - wara li kkunsidra r-riżoluzzjoni dwar id-drittijiet ta' persuni b'diżabilità u persuni anzjani fil-pajjiżi ta' l- ACP, adottata mill-Assemblea Parlamentari Konġunta ta' l-ACP-UE ta' l- 1 ta' Novembru 2001, f'Brussell [2], - wara li kkunsidra l-Artikolu 19 tad-Dikjarazzjoni Universali dwar id-Drittijiet tal-Bniedem ta' l-1948, l- Artikolu 10 tal-Konvenzjoni dwar il-Ħarsien tad-Drittijiet tal-Bniedem u tal-Libertajiet Fundamentali ta' l-1950, l-Artikolu 13 tal-Konvenzjoni Amerikana dwar id-Drittijiet tal-Bniedem ta' l-1969, u l-Artikolu 9 tal-Karta Afrikana dwar id-Drittijiet tal-Bniedem u tal-Popli ta' l-1981, - wara li kkunsidra l-Ftehima ta' Sħubija bejn il-membri tal-Grupp ta' Stati ta' l-Afrika, tal-Karibew u tal- Paċifiku fuq naħa, u l-Komunita' Ewropea u l-Istati Membri tagħha min-naħa l-oħra, iffirmata f' Kotonou fit- 23 ta' Ġunju 2000 [3], li daħlet fis-seħħ fl- 1 ta' April 2003, u b'mod partikulari l-Artikolu 43, li jittratta dwar it-teknoloġiji ta' l-informatika u tal-komunikazzjoni, u s-soċjetà ta' l-informazzjoni, - wara li kkunsidra r-riżoluzzjoni ta' l-Assemblea Parlamentari Konġunta dwar il-progress li sar fil-kisba universali ta' edukazzjoni primarja u l-ugwaljanza bejn is-sessi fil-pajjiżi ta' l-ACP fil-kuntest ta' l-MDGs adottata mill-Assemblea Parlamentari Konġunta ta' l-ACP-UE tal- 21 ta' April 2005 f'Bamako [4], - wara li kkunsidra r-riżoluzzjoni tiegħu tat- 12 ta' Ġunju 2001 dwar it-Teknoloġiji ta' l-Informatika u tal- Komunikazzjoni (ICT) u pajjiżi li għadhom qed jiżviluppaw [5], - wara li kkunsidra "d-Dikjarazzjoni tal-Prinċipji ta' Ġinevra" u l-"Pjan ta' Azzjoni" tas-Samit Dinji tas- Soċjetà ta' l-Informazzjoni (WSIS), adottati fit- 12 ta' Diċembru 2003, - wara li kkunsidra "d-Dikjarazzjoni ta' Dakar" dwar il-Promozzjoni tal-kulturi u l-industriji kulturali fl- ACP, iffirmata mill-Ministri tal-Kultura ta' l-Istati ta' l-ACP fl- 20 ta' Ġunju 2003, - wara li kkunsidra l-"Impenn ta' Tunis" adottat mid-WSIS fit- 18 ta' Novembru 2005, - wara li kkunsidra l-Artikolu 45 tar-Regoli ta' Proċedura tiegħu, - wara li kkunsidra r-rapport tal-Kumitat għall-Iżvilupp u l-opinjoni tal-Kumitat għall-Kultura u l-Edukazzjoni (A6-0264/2006), A. billi l-irwol ewlieni tal-midja huwa t-tixrid ta' l-informazzjoni, proċess li bis-saħħa tiegħu il-midja tipprovdi liċ-ċittadini b'ċirkulazzjoni effettiva ta' aħbarijiet, politika u attivitajiet tal-gvernijiet, B. billi l-midja hija l-iktar mezz importanti għall-parteċipazzjoni tal-pubbliku fil-proċess tat-teħid ta' deċiżjonijiet, C. billi l-midja għandha rwol partikularment importanti fit-tiswir tal-kuxjenza u fil-komunikazzjoni ta' linformazzjoni, D. billi l-midja tista' tgħin fl-iżvilupp ta' pajjiż, għaliex il-kwalità tal-ħajja tan-nies tista' tiġi affettwata mill- ICT; il-midja tista' jkollha influwenza pożittiva fuq il-mentalità u l-kultura tan-nies, u fuq is-sistema soċjopolitika; u t-tiswir tal-kuxjenza ċivili u politika taċ-ċittadini jista' jwassal għal tmexxija aktar rappreżentattiva, E. billi t-titjib fil-flussi ta' informazzjoni u fis-servizzi ta' komunikazzjoni huwa kundizzjoni neċessarja li permezz tagħha jista' jiġi eliminat il-faqar u billi l-libertà ta' l-espressjoni, li tinkludi l-aċċess għall-informazzjoni u l-istampa ħielsa, hija dritt fundamentali tal-bniedem li jippermetti lill-persuni sabiex jitolbu d-dritt tagħhom għas-saħħa, ambjent nadif u l-implimentazzjoni effettiva ta' strateġiji għat-tnaqqis talfaqar, F. billi "blackout" ta' informazzjoni jew strateġiji ta' komunikazzjoni mhux xierqa minn gvernijiet jew aġenziji intergovernattivi jistgħu jwasslu għal nuqqas ta' fiduċja, għal rappreżentazzjoni ħażina u għaddiżinformazzjoni, G. billi fl-2005 nqatlu 63 ġurnalist u fl-2006, s'issa nqatlu 27 ġurnalist u 12-il assistent tal-midja, filwaqt li 135 għadhom miżmuma, skond l-istatistiċi ta' organizzazzjonijiet professjonali, H. billi r-radju u t-televiżjoni huma għodod importanti ta' l-informazzjoni li huma ħafna iktar mifruxa f'pajjiżi li għadhom qed jiżviluppaw milli huma t-telefowns jew l-Internet u huma ħafna iktar effettivi mill-gazzetti, I. billi r-radju rurali jirrappreżenta għodda fundamentali għall-estensjoni agrikola u għall-iżvilupp rurali, J. billi soċjetà ċivili indipendenti u infurmata tajba (organizzazzjonijiet mhux governattivi (NGOs), għaqdiet professjonali, il-midja indipendenti, istituzzjonijiet ta' riċerka, eċċ) jistgħu jkollhom rwol kruċjali fittkissir taċ-ċirklu ta' vjolenza u korruzzjoni billi jinkoraġixxu dibattitu miftuħ u jitolbu gvern iktar responsabbli, K. billi stampa ħielsa hija kundizzjoni ċentrali għall-iżvilupp u ż-żamma ta' gvern trasparenti u onest, ta' tkabbir ekonomiku fit-tul u ta' progress fl-iżvilupp u fl-istabilità soċjali u politika, L. billi iktar minn 20 pajjiż fl-Afrika għandhom biss gazzetta waħda (waqt li fl-2004, kien hemm 1,456 gazzetta ta' kuljum fil-25 Stat Membru), li mhuwiex fatt sorprendenti meta wieħed iqis ir-rata għolja ta' illitteriżmu, M. billi f'reġjuni fejn l-illitteriżmu huwa mifrux ħafna, ir-radju huwa l-iktar teknoloġija tal-kommunikazzjoni xierqa, għaliex huwa disponibbli għall-maġġoranza tan-nies, u b'mod partikulari għal komunitajiet rurali, nisa u żgħażagħ li m'għandhomx drittijiet ċivili, N. billi inqas minn 30 % tal-programmi mxandra fuq it-televiżjoni f'pajjiżi li għadhom qed jiżviluppaw huma produzzjonijiet tagħhom stess u l-livell ta' investiment fil-qasam tal-komunikazzjoni televiżiva huwa partikularment baxx, O. billi fis-snin riċenti f'pajjiżi li għadhom qed jiżviluppaw l-udjenzi fiċ-ċinema laħqu rekords għoljin ħafna, P. billi l-ICTs jistgħu jintużaw f'ħafna modi biex jappoġġjaw l-edukazzjoni f'pajjiżi li għadhom qed jiżviluppaw u bħala mezz kif persuna tista' toħroġ mill-iżolament (b'mod partikulari bis-saħħa ta' link bissatellita) waqt li ICTs iktar tradizzjonali (ir-radju u t-televiżjoni) jistgħu jiddikjaraw suċċessi numerużi filqasam ta' l-edukazzjoni b'distanza bi spejjeż kompetittivi, Q. billi l-kompjuterizzazzjoni tejbet b'mod sostanzjali x-xogħol tal-ġurnalisti u n-netwerking ta' kompjuters bejn dipartimenti differenti ffranka ammont sostanzjali ta' ħin; billi l-użu ta' l-Internet jiffaċilita wkoll xogħol il-ġurnalist, jippermettilhom jużaw għejun iktar varji u informazzjoni kumplimentari kif ukoll jagħmlu rrappurtar minn fuq il-post, 1. Jirrikonoxxi l-irwol importanti tal-midja fit-trasparenza u fir-responsabilità governattiva u l-iskrutinju pubbliku ta' dawk fil-poter li jieħdu d-deċiżjonijiet, billi tenfasizza nuqqasijiet ta' politika, amministrazzjoni ħażina mill-uffiċjali pubbliċi, korruzzjoni fil-ġudikatura u skandli fis-settur korporattiv, 2. Jistieden lill-Unjoni Ewropea (UE), lill-Istati Membri, lill-pajjiżi li se jissieħbu u lill-pajjiżi ta' l-ACP biex jinvolvu lill-organizzazzjonijiet tas-soċjetà ċivili, inklużi impriżi privati, u b'mod partikolari l-midja, fil-kisba ta' l-objettivi tagħhom għall-iżvilupp; 3. Jaħseb li huwa importanti li jitjiebu iżjed id-djalogu u l-konsultazzjoni f'oqsma kruċjali bejn atturi lokali li mhux ta' l-istat u l-awtoritajiet nazzjonali f'pajjiżi li għadhom qed jiżviluppaw, bħall-midja, sabiex jissaħħu l-kapaċitajiet, ir-responsabilità u t-trasparenza ta' l-istituzzjonijiet pubbliċi u biex tiżdied l-effettività tas-settur pubbliku fl-applikazzjoni tal-prinċipji tar-rispett għad-drittijiet tal-bniedem u tat-tmexxija tajba u fil-ġlieda kontra l-korruzzjoni; 4. Jafferma l-importanza li tiġi żgurata integrazzjoni iktar sistematika tal-libertà ta' l-espressjoni u lkomunikazzjoni fi ħdan l-istrateġiji u l-politika ta' finanzjament ta' l-aġenda għall-iżvilupp; 5. Jenfasizza l-importanza tal-midja fit-trawwem tar-rispett għad-diversità kulturali u fil-promozzjoni ta' żvilupp kulturali nazzjonali u internazzjonali; 6. Jinsisti li l-irwol tal-midja mhux restritt għal mudelli dominanti, iżda li midja alternattiva u netwerks ta' komunikazzjoni informali għandhom jissaħħu u jiġu inklużi fi kwalunkwe pjan ta' żvilupp infrastrutturali; 7. Jistieden lill-Kummissjoni biex tappoġġja u tagħmel iktar enfasi fuq programmi fil-qasam tal-midja li se jgħinu biex: - jittejjeb l-aċċess għall-informazzjoni għal gruppi speċifiċi fis-soċjetà, bħan-nisa, il-minoranzi, iż-żgħażagħ, refuġjati interni u persuni b'diżabiltà, - jiżviluppa l-pluraliżmu fil-midja, - jitħarrġu ġurnalisti fil-qasam tar-radju u ta' l-istampa, - jitħarrġu ġurnalisti f'pajjiżi li għadhom qed jiżviluppaw b'kollaborazzjoni ma' organizzazzjonijiet tan- NU bħal m'huma l-UNICEF u l-UNESCO u organizzazzjonijiet internazzjonali tal-ġurnalisti bħal m'hi l- Federazzjoni Internazzjonali tal-Ġurnalisti u l-BBC World Service Trust, - jiżvilupaw kampanji pubbliċi ta' l-informazzjoni sabiex jiżdied l-għarfien ta' udjenzi indirizzat bil-ħsieb; - jżidu l-effettività ta' l-għajnuna umanitarja; 8. Jikkunsidra li l-programmi ta' finanzjament b'mandat dwar, u għal, żvilupp għandhom jinkludu integrazzjoni iktar sistematika ta' midja indipendenti mill-Istat; 9. Jitlob għal aċċess effettiv għall-midja għan-nisa sabiex tiżdied il-parteċipazzjoni tagħhom fil-produzzjoni u biex jikkontribwixxu għall-iżvilupp ekonomiku; 10. Jenfasizza l-importanza li ż-żgħażagħ jitqiesu bħala komponent ewlieni fl-iffaċilitar u fl-organizzazzjoni ta' l-elementi ta' l-informazzjoni u tal-komunikazzjoni fil-pajjiżi li għadhom qed jiżviluppaw; 11. Jilqa' u jappoġġja avvenimenti bħal: - il-Jiem Ewropej għall-Iżvilupp, organizzati mill-Kummissjoni, bħala għodda biex jissaħħaħ l-għarfien talpubbliku u titqawwa l-viżibilità sabiex isir użu aħjar ta' l-għajnuna għall-iżvilupp, - il-Kungress Dinji dwar il-Komunikazzjoni għall-Iżvilupp, organizzat mill-Bank Dinji u li se jsir f'Ruma bejn il- 25 u s- 27 ta' Ottubru 2006, - Il-Premju Lorenzo Natali, li bis-saħħa tiegħu l-Kummissjoni toffri l-għajnuna tagħha lill-ġurnalisti millistampa miktuba li raw diskriminazzjoni sinifikanti waqt li kienu qed jirrappurtaw fuq id-drittijiet talbniedem u d-demokrazija fil-pajjiżi li għadhom qed jiżviluppaw; - iż-żjarat ta' tiftix tal-fatti minn ġurnalisti, f'koperazzjoni ma' l-uffiċċju tar-Rappreżentant Għoli tal-Politika Barranija ta' l-UE (CFSP), Javies Solana, f'reġjuni fejn qed isiru missjonijiet fil-kuntest tas-CFSP (il- Balkani tal-Punent, l-Ukrajna, il-Moldova eċċ) u żjarat minn ġurnalisti sabiex josservaw elezzjonijiet (eż il-Kongo); 12. Jappoġġja l-politika kollha tal-gvern li jipprovdu appoġġ għax-xandir tar-radju pubbliku, ir-radju kummerċjali, ir-radju tal-komunità u r-radju rurali, peress li jitqies bħala l-iktar għodda xierqa u ekonomikament vijabbli għall-promozzjoni ta' l-informazzjoni u tal-komunikazzjoni għall-iżvilupp; 13. Jappella lill-Kummissjoni, f'sitwazzjonijiet ta' kunflit li qed jinħolqu, sabiex tagħti aktar attenzjoni lillappoġġ finanzjarju lill-midja indipendenti bl-aktar mod dirett possibbli, u sabiex iżżid dan l-appoġġ. 14. Jenfasizza l-irwol tal-midja fl-edukazzjoni tan-nies f'pajjiżi li għadhom qed jiżviluppaw, b'mod speċjali f'termini ta' kura tas-saħħa (is-saħħa sesswali u riproduttiva, il-malarja, eċċ), l-impjieg, l- agrikoltura, il-kummerċ, u s-sostenibilità ambjentali, bħar-rwol tal-BBC World Service Trust għall-użu tal-komunikazzjonijiet fliżvilupp; 15. Jifhem il-problema tal-"personalizzazzjoni" ta' l-aħbarijiet, li tista' timmanipola kemm l-udjenza filpajjiżi li għadhom qed jiżviluppaw kif ukoll lill-pubbliku fil-pajjiżi tal-punent, u jinkoraġġixxi l-organizzazzjonijiet li jipprovdu taħriġ lill-ġurnalisti biex jagħtu importanzi partikolari li jkun hemm salarju minimu għal nies li jaħdmu fil-midja, biex b'hekk ikunu inqas vulnerabbli għall-korruzzjoni; 16. Jagħraf li l-midja indipendenti u professjonali għandha rwol ewlieni fit-tixrid tat-tagħrif u biex tagħti leħen lin-nies emarġinati, billi tiżviluppa kultura ta' kritika fejn in-nies jibżgħu inqas ilissnu d-dubji tagħhom dwar azzjonijiet tal-gvern; 17. Jappoġġja NGOs u istituzzjonijiet li jinvestu fl-edukazzjoni tal-ġurnalisti fil-pajjiżi li qed jiżviluppaw u li jtejbu l-kundizzjonijiet tax-xogħol tal-professjonisti fil-midja biex huma jkollhom ċans veru li jagħmlu xogħolhom bla periklu u b'mod indipendenti; 18. Jenfasizza l-importanza li tissaħħaħ l-infrastruttura soċjali u edukattiva billi jkun hemm investiment f'kotba ta' l-iskola aħjar u billi jiġu ffinanzjati programmi tal-midja li joffru wkoll kontenut edukattiv; 19. Jinkoraġġixxi l-irwol tal-midja fil-proċess ta' paċi u f'sitwazzjonijiet wara kunflitti, billi tgħin biex tgħarraf lill-pubbliku dwar ftehim ta' paċi u l-implikazzjonijiet tagħhom u b'hekk tiġi ffaċilitata l-parteċipazzjoni tal-pubbliku; 20. Jisħaq dwar l-irwol deċiżiv tal-midja fil-promozzjoni tal-ħarsien tad-drittijiet tal-bniedem f'pajjiżi li qed jiżviluppaw u fit-tixrid ta' l-għarfien pubbliku f'pajjiżi tal-Punent u, b'konsegwenza, fiż-żieda tal-kontribuzzjoni tagħhom lejn l-għajnuna umanitarja; 21. Jistieden lil gvernijiet u awtoritajiet pubbliċi madwar id-dinja biex itemmu b'mod partikolari l-kultura ta' impunità rigward il-vjolenza kontra l-ġurnalisti billi jinvestigaw u jikkastigaw lil dawk responsabbli għal attakki fuq professjonisti fil-midja, u billi jieħdu l-prekawzjonijiet neċessarji li jagħmluha possibbli għallġurnalisti biex ikomplu jipprovdu liċ-ċittadini bl-għarfien essenzjali u bl-informazzjoni oġġettiva li joħorġu minn stampa ħielsa u indipendenti; 22. Jagħti istruzzjonijiet lill-President tiegħu sabiex jgħaddi din ir-riżoluzzjoni lill-Kunsill u lill-Kummissjoni, lill-gvernijiet u l-parlamenti ta' l-Istati Membri u tal-pajjiżi li sejrin jisieħbu, lill-Kunsill tal-Ministri ta' l- ACP-UE, lis-Segretarju Ġenerali tan-Nazzjonijiet Uniti u lill-President tal-Bank Dinji. [1] ĠU C 64, 28.2.2001, p 49. [2] ĠU C 78, 2.4.2002, p 64. [3] ĠU L 317, 15.12.2000, p.3. Ftehima kif emendata l-aħħar bill-Ftehima li temenda l-Ftehima ta' Sħubija (ĠU L 209, 11.8.2005, p 27). [4] ĠU C 272, 3.11.2005, p. 17. [5] ĠU C 53 E, 28.2.2002, p 121. --------------------------------------------------